Source: http://docplayer.hu/3403312-A-terrorizmusrol-het-evvel-9-11-utan.html
Timestamp: 2019-01-23 22:59:39
Document Index: 27553361

Matched Legal Cases: ['Pf: 181', 'Pf: 181', 'Pf: 181', 'Pf: 181', 'Pf: 181', 'Pf: 15', 'Pf: 15', 'Pf: 15', 'Pf: 15']

A terrorizmusról hét évvel 9/11 után - PDF
A terrorizmusról hét évvel 9/11 után
Download "A terrorizmusról hét évvel 9/11 után"
Teréz Halászné
1 A HÓNAP TÉMÁJA 69 Tálas Péter A terrorizmusról hét évvel 9/11 után A BBC World Service szeptember elején nyilvánosságra hozott, 23 országra és 23 ezer emberre kiterjedõ közvélemény-kutatása szerint (US War on Terror Has Not Weakened al Qaeda, Says Global Poll) a megkérdezettek többsége úgy véli, hogy a szeptember 11. óta eltelt hét év alatt megerõsödött az al-káida, s a George W. Bush által meghirdetett terrorellenes háborúban csupán patthelyzetet sikerült kialakítani az Egyesült Államok és a terrorszervezet között. A kép azonban ennél árnyaltabb, és ahhoz, hogy feloldhassuk a patthelyzetet, alighanem még tovább kell árnyalnunk. Ez utóbbit kívánja elõsegíteni elemzésünk, amelyben a terrorizmus fogalma, a terrorfenyegetettség mértéke, illetve a terrorista csoportok megítélése kapcsán érzékelhetõ változásokat vesszük számba. Fogalmi problémák A szeptember 11. óta eltelt hét év során a nemzetközi közösség nem igazán jutott elõbbre a terrorizmusfogalom konszenzusos definiálásában. A terrorizmusnak továbbra sincs nemzetközileg elfogadott jogi definíciója. Bár a modern nemzetközi terrorizmus négy évtizede alatt a kérdéssel foglalkozó szakirodalom több mint száz definíciót fogalmazott meg, illetve tett közzé a terrorizmusra vonatkozóan, egyik körül sem alakult ki széles körû nemzetközi egyetértés. A konszenzusos definíció hiányában a terrorizmus meghatározására jelenleg két módszert alkalmaznak a nemzetközi közösség szereplõi. Egyrészt azt igyekeznek meghatározni, hogy mi nem jellemzi a terrorizmust: így az idegen megszállás ellen vívott nemzeti felszabadító és függetlenségi harcot a nemzetközi jog nem tekinti terrorista cselekménynek. Azt is hangsúlyozzák, hogy a terrorizmus nem köthetõ egyetlen valláshoz, nemzetiséghez vagy kultúrához sem, és ilyen állítás nem igazolható azzal sem, hogy ezek nevében követnek el ilyen cselekményeket. Ezzel igyekeznek megakadályozni így kizárni a terrorista cselekmények körébõl a demokrácia és a jogállamiság, valamint a humanitárius törvények megteremtése vagy újjászervezése érdekében tett lépések kriminalizálását. Másrészt a terrorcselekmények azon jellemzõi alapján igyekeznek körülírni a fogalmat, melyeket a nemzetközi közösség rendszeresen elítél: így a válogatás nélküli erõszakos támadásokat, fõként azokat, amelyek vétlen polgári áldozatokkal járnak, vagy a szubnacionális csoportok, illetve a titkos ügynökök által végrehajtott válogatás nélküli erõszak bármely formáját. Ilyen értelemben viszonylagos konszenzus alakult ki abban a kérdésben is, hogy mit tekinthetünk illetve büntetõjogilag általában mit tekintenek az egyes országok büntetõ törvénykönyvei terrorista módszerrel elkövetett cselekményeknek (gyil-
2 70 NEMZET ÉS BIZTONSÁG l OKTÓBER kosság, túszejtés, repülõgép-eltérítések, autóba rejtett pokolgépek, öngyilkos bombarobbantások, merényletek és tömeggyilkosságok stb.), illetve terrorista tevékenységnek (terrorista csoporthoz való tartozás tagként vagy vezetõként, terrorista cselekmények és szervezetek pénzügyi és egyéb támogatása, a közvélemény megfélemlítése vagy fenyegetése, létfontosságú köz- vagy magánszolgáltatások és rendszerek megrongálása stb.). Vagyis többnyire olyan cselekményeket jelölnek meg terrorista cselekményként, amelyek egyébként is bûncselekményeknek minõsülnek. Látnunk kell azonban, hogy a büntetõjogi megközelítés igen szélesen vonja meg a terrorizmus értelmezési kereteit, hiszen ennek alapján az elmeháborodottak iskolai lövöldözései éppúgy terrorcselekménynek tekinthetõk, mint az ikertornyok elleni támadások. Mindezzel csupán azt kívánjuk jelezni, hogy alighanem akkor járunk el helyesen, ha a terrorizmust megtartjuk a politikai erõszak keretei között, vagyis elkülönítjük a köztörvényes bûncselekményektõl, s így próbáljuk meg definiálni. Általánosságban azt mondhatjuk, hogy amennyiben polgári személyek, megélhetési javaik, életmódjuk és kormányuk a terror célpontjává válik vagyis az erõszak szélsõséges formájával fenyegetik õket, vagy velük szemben az erõszak szélsõséges formáit alkalmazzák valamilyen politikai cél elérése érdekében, akkor azokat, akik elkövetik ezeket a cselekményeket, terroristáknak, tevékenységüket pedig, amit folytatnak, terrorizmusnak tekinthetjük. Fontos azonban kiemelni, hogy míg a terrorizmus eszközével élõ személyek céljai lehetnek legitimek, a terrorizmus maga sohasem legitim. Ebbõl következõen bármilyen paradox ugyanaz a személy lehet egyszerre terrorista és szabadságharcos is, attól függõen, hogy milyen célpontok ellen, milyen módon lép fel. Annak, hogy a terrorizmusnak továbbra sincs széles konszenzussal elfogadott nemzetközi jogi definíciója, két szempontból van jelentõsége. Egyrészt továbbra is lehetõvé teszi, hogy a politikusok és médiumok csupán általában beszéljenek a terrorizmusról, jelentõsen megnehezítve a terrorizmus kérdéskörének differenciáltabb politikai megközelítését. Másrészt lehetõvé teszi azt is, hogy a politika olyan kérdéseket is a terrorizmus elleni küzdelemhez kapcsoljon, melyek nem vagy nem egyértelmûen kapcsolhatók a problémakörhöz, s ezzel lényegében saját maga számára nehezítse meg egy-egy konfliktus kezelését. Miközben például aligha vitatható, hogy 2001 novemberében az államilag támogatott terrorizmus (vagyis az al-káidát támogató afganisztáni tálib hatalom) ellen indult el az afganisztáni háború, az már korántsem biztos, hogy a 2008-ban Afganisztánban folyó harcokat is jogosan nevezi a politika terrorizmus elleni küzdelemnek. Már csak azért sem, mert a Karzai-kormány elleni fegyveres harc résztvevõi között igen különbözõ motivációjú csoportokat találhatunk: iszlám nacionalistákat, hatalomra törõ hadurakat, az ópiummáktermelés elleni fellépés következtében egzisztenciájukat veszítõket, megélhetési lázadókat, s az al-káidával ideológiai vagy operatív kapcsolatokat ápoló arab és más külföldi fanatikusokat. Hasonló a helyzet Irakban is, ahol a robbantásos és egyéb merényletek legalábbis a terrorizmus-adatbázisok szerint csupán 2003 júniusában vették kezdetüket (vagyis a terrorizmus megjelenését a Szaddám-rezsim bukása idézte elõ), s ahol a fegyveres harcokkal kapcsolatban a szakértõk egy része már régóta, az ame-
3 A HÓNAP TÉMÁJA 71 rikai média pedig 2006 óta egyértelmûen egy síita szunnita polgárháborúról beszél, s nem terrorizmusról, miként azt George W. Bush adminisztrációja teszi. Mindezzel nem azt akarjuk sugallni, hogy Afganisztánban vagy Irakban nem történnek terrorcselekmények (sõt, éppen ellenkezõleg), vagy hogy az ENSZ BT felhatalmazásával jelenlévõ nemzetközi erõk elleni támadások ne lennének jogsértõk, csupán arra kívánjuk felhívni a figyelmet, hogy még a politikai erõszak kategóriájában sem minden jogsértõ fegyveres akció terrorcselekmény. A terrorizmus-definíció hiánya sem nemzeti, sem pedig nemzetközi szinten nem korlátozza a terrorizmus elleni fellépést. Sõt, azt mondhatjuk, hogy e tekintetben jóval nagyobb a nemzetközi konszenzus, mint a terrorizmus fogalmának meghatározása terén. Igaz ugyanakkor, hogy a fellépés definiálása kapcsán is érvényesülnek bizonyos megközelítési eltérések. Míg például az egyesült államokbeli elemzõk inkább a harc és háború fogalmát használják a terrorizmus elleni fellépés kapcsán, addig az európai megközelítés nagyobb hangsúlyt adva a nem katonai eszközöknek szívesebben beszél küzdelemrõl. Látnunk kell azt is, hogy ha háborúként definiáljuk is a terrorizmussal szembeni fellépést, azt akkor sem tekinthetjük hagyományos értelemben vett háborúnak, sokkal inkább egy olyan több fronton és több eszközzel folyó küzdelemrõl van szó, melynek során minden korábbinál jobban felértékelõdnek a nem katonai eszközök. E szemléleti és megközelítésbeli viták ellenére a terrorizmus elleni fellépés fogalmi keretei kapcsán viszonylagos konszenzus uralkodik a nemzetközi közösségen belül. Ennek értelmében a terrorizmus elleni fellépés legátfogóbb fogalma a terrorizmus elleni harc (combating terrorism), amely három komponensbõl áll: a védekezõ az emberek, a közélet, az épületek, az infrastruktúra sebezhetõségének csökkentésére irányuló terrorizmuselhárító tevékenységbõl (antiterrorism); az offenzív, a terrortámadásoknak a terroristák azonosítása, feltartóztatása és felszámolása útján történõ megelõzésére irányuló terrorizmus-felszámoló tevékenységbõl (counter-terrorism); a terrortámadást követõen kialakult helyzet (katasztrófa-, szükséghelyzet) megoldását és stabilizálását célzó következménykezelõ tevékenységbõl (consequence management). A terrorfenyegetettségrõl Bár a terrorizmussal kapcsolatos fogalmi bizonytalanságok miatt szinte lehetetlen pontosan meghatározni, hogy hány terrorcselekményt követtek el szeptember 11. óta, a terrorizmussal foglalkozó kutatóintézetek és adatbázis-kezelõk egyetértenek abban, hogy az elmúlt hét év során világviszonylatban romlott a helyzet mind az elkövetett terrorcselekmények, mind pedig a merényleteknek áldozatul esõk számát tekintve. Ha azonban térségekre lebontva is megvizsgáljuk az adatokat, akkor kiderül, hogy a terrorfenyegetettség csupán a világ bizonyos térségeiben nõtt, néhol kétségtelenül drasztikusan (például a Közel-Keleten, Dél-Ázsiában és a posztszovjet térségben), máshol viszont jelentõsen csökkent (így az Egyesült Államokban, sõt az áldozatok számát tekintve Nyugat-Európában is). Ha pedig az egyes országokat vesszük sorra, akkor azt látjuk, hogy a legtöbb merényletet Irakban, az Izrael által megszállt területeken, Kasmírban, Kolumbiában, Észak-Írországban,
4 72 NEMZET ÉS BIZTONSÁG l OKTÓBER Spanyolországban, Thaiföldön, Afganisztánban, Oroszországban, Franciaországban és Pakisztánban követték el. A legtöbben pedig Irakban, Oroszországban, Kasmírban, Kolumbiában, Pakisztánban, Izraelben, Indiában, Afganisztánban és az Izrael által megszállt területeken estek áldozatul terrorcselekményeknek. A terrorcselekmények és az áldozatok száma azonban nem mindig jelzi egy-egy ország terrorfenyegetettségének igazi mértékét, mert bár szeptember 11. nagyon sok áldozatot követelt, azóta azonban az Egyesült Államokban csupán néhány ember halt meg terrortámadásnak tekintett esemény következtében, a cselekmények száma pedig korábban sem volt jelentõs. Emellett vannak országok és térségek, ahol a merényletek magas száma ellenére is kevés ember hal meg (például Franciaország és Spanyolország), s vannak olyan országok, ahol kevés ugyan a terrorcselekmény, de nagyon nagy az áldozatok száma (például Angola, Uganda, Szudán). Vagyis a terrorcselekményeket nagyon sok szempontból kell elemeznünk ahhoz, hogy képet kapjunk egyegy ország tényleges terrorfenyegetettségérõl. A fenyegetettség komoly mértékben függ attól is, milyen típusú terrorizmussal állunk szemben. A világ terrorcsoportjainak túlnyomó többsége napjainkban is a lokális terrorizmus kategóriájába tartozik, vagyis csupán nemzeti vagy szubregionális szinten tevékenykedik, nem fenyegetve más országokat. Bár a fennmaradók egy részének hatóköre regionális, esetleg régiókon is átívelõ, de az esetek túlnyomó többségében itt is viszonylag pontosan behatárolható az a terület, amelyet fenyegetnek (ilyenek például a kurd, illetve a palesztin militáns csoportok). S végül számolnunk kell az ún. globális terrorizmussal, amelyet 2001 szeptemberében ismert meg a nagyközönség, ám az ilyen csoportok és szervezetek száma rendkívül csekély az elõbbi kategóriákhoz képest. Ez a felosztás persze tovább finomítható. Az Europol (az Európai Rendõrségi Hivatal) például az EU-tagországok beszámolói alapján 2008-ban immár másodszor adott ki jelentést a terrorizmus Európai Unión belüli helyzetérõl és trendjérõl (EU Terrorism Situation and Trend Report TE SAT). A jelentés készítõi az európai terroristákat politikai irányultságuk és motivációjuk szerint az alábbi csoportokba sorolják: iszlámista terroristák, szeparatista terroristák, baloldali anarchista terroristák, jobboldali terroristák, illetve úgynevezett single issue terroristák utóbbiakhoz sorolva például a szélsõséges környezetvédõket. A sikertelen, a leleplezett és a sikeres terrorcselekményeket számba vevõ két TE-SAT jelentés meglepõ eredményeket mutat. Ezek szerint ugyanis az EU területén 2006-ban és 2007-ben regisztrált 1055 terrorcselekmény közül 956 írható az elsõsorban korzikai és baszk szeparatisták, 51 a baloldali anarchisták, öt az iszlám terroristák, kettõ a jobboldaliak, egy pedig a szélsõséges környezetvédõk számlájára, a fennmaradó 40 cselekmény kapcsán pedig nem volt megállapítható az elkövetõk motivációja. Ráadásul az EU-ban regisztrált összes terrorcselekmény közül 985-öt Franciaországban (561), illetve Spanyolországban (424) követtek el vagy terveztek elkövetni, a fennmaradó 70 cselekményt pedig az EU további kilenc tagállamában Németországban (33), Olaszországban (20), Nagy-Britanniában (7), Portugáliában (3), Ausztriában (2), Görögországban (2), Dániában (1), Írországban (1) és Lengyelországban (1) jegyezték fel.
5 A HÓNAP TÉMÁJA 73 A TE-SAT adatai mindenekelõtt azért fontosak, mert a március 11-i madridi és a július 7-i londoni robbantások 252 áldozata azok álláspontját látszott megerõsíteni, akik szerint napjainkban az új, al-káida típusú, szélsõséges iszlámista terrorizmus veszélyezteti leginkább kontinensünket. Az Europol jelentései alapján azonban úgy tûnik, hogy még ez az Európában valóban kirívóan magas áldozatszám sem ad kellõ alapot arra, hogy például a muszlim közösségek radikalizálódásának perspektíváját végzetszerûen az új típusú terrorista cselekmények gomba módra való szaporodásában láttassuk, vagy hogy közvetlen összefüggést sugalljunk a radikalizálódás és az al-káida típusú terrorizmus között. Nyilvánvalóan nem túl népszerû dolog ilyet állítani a Lockerbie óta legpusztítóbb európai terrortámadás (Madrid), illetve az 56 halálos áldozatot követõ londoni robbantások után, mégis meg kell jegyezni azt is, hogy a szeptember 11. utáni szakértõi várakozásokhoz, illetve az al- Káida vezetõinek rendszeres fenyegetéseihez képest a szélsõséges iszlámista terroristák által elkövetett vagy elkövetni szándékozott alig tucatnyi európai merénylet a terroristák szempontjából csekély sikernek számít. Ez utóbbihoz természetesen hozzájárult az európai terrorizmusellenes szervezetek és intézmények tevékenysége is, melyek az említett két évben az Europol adatai szerint 1750 személyt tartóztattak le terrorista vagy terrorizmust támogató tevékenység gyanújával közöttük 774 szeparatistaként, 458 szélsõséges iszlámistaként, 100 baloldali anarchistaként, 59 jobboldali szélsõségesként számon tartott gyanúsítottat. (A Nagy-Britanniában letartóztatott 359 személy politikai hovatartozásáról nincsenek részletes adatai az Europolnak.) Vagyis amikor meg kívánjuk ítélni a szélsõséges iszlámista csoportok jelentette fenyegetettséget, figyelembe kell vennünk azt is, hogy a terrorizmussal, illetve a terrorizmus támogatásával gyanúsított letartóztatottak között regisztrált terrorcselekményeikhez képest jóval nagyobb az aránya a szélsõséges iszlámistákhoz kapcsolható személyeknek, még akkor is, ha eltekintünk a Nagy-Britanniában letartóztatottaktól, melyekkel nyilvánvalóan növekedne az ilyen motivációjú letartóztatott gyanúsítottak száma. Terrorizmuspercepció és politikai marketing Látnunk kell azonban azt is, hogy a terrorfenyegetettség miként a legtöbb biztonságpolitikai probléma nagymértékben percepcionális kérdés. Megítélése attól függ, miként tekintünk a terrorizmusra (elfogadjuk-e például, hogy a terrorizmus csak visszaszorítható, de nem számolható fel). Milyen tapasztalatokkal és ismeretekkel rendelkezünk a terrorizmusról (olyan országban élünk-e, ahol gyakoriak a terrorcselekmények, illetve ahol a politika és média gyakran foglalkozik a kérdéssel, vagy olyanban, ahol ezzel éppen ellentétes a helyzet)? Milyen a viszonya a társadalomnak, amelyben élünk, a politikai erõszak egyéb formáihoz (a hagyományos háborúhoz, a polgárháborúhoz, az államcsínyhez, a forradalomhoz, a gerillaháborúhoz, a zendüléshez hogy a politikai erõszaknak csak a terrorizmustól nyilvánvalóan elkülöníthetõ eseteit említsük)? S persze legfõképpen attól, azonosítani tudunk-e olyan terrorszervezetet, melynek potenciális célpontjává válhatunk. (Emlékezetes, hogy Ajman Zavahiri, az al-káida második számú embere 2004
6 74 NEMZET ÉS BIZTONSÁG l OKTÓBER októberében az al-dzsazíra tévécsatornán keresztül intézett fenyegetést Washington és szövetségesei címére, név szerint említve Magyarországot és Dél- Koreát). Az azonosítás azonban korántsem egyszerû. Mindenekelõtt azért nem, mert az ilyen jellegû fenyegetések az új típusú nemzetközi terrorizmus ún. virtuális harcának szerves részét képezik. A terroristák egyrészt a nyugati társadalmak félelemérzetét kívánják felkelteni, növelni és fenntartani ezekkel a médián keresztül eljuttatott üzenetekkel (éppúgy, mint az Irakban elrabolt külföldieknek az internetre feltett videóüzeneteivel és kivégzésével), másrészt valószínûleg a terrorizmusellenes tevékenységgel foglalkozó intézményeket akarják megterhelni, illetve elaltatni azzal, hogy a legtöbbször csupán vaklármát keltenek. Az ugyanis egyértelmûen kimondható, hogy az Európához intézett fenyegetéseket az esetek túlnyomó többségében nem követte és nem követi tényleges terrorakció. Számos elemzõ szerint éppen ezért ezekre a fenyegetésekre sokkal inkább úgy kell tekintenünk, mint az al- Káida egyfajta terrorizmusmarketingjére. E marketinghez egyébként amelynek eredményeként mára e fogalom a terrorizmus piacán éppoly ismert, mint a hamburgerpiacon a McDonalds a nemzetközi média és politikusok is erõsen hozzájárulnak. Mindenekelõtt azzal, hogy elsõ megközelítésben szinte minden nagyobb terrorcselekmény mögött az al-káidát keresik, illetve láttatják, s persze azzal is, hogy a szó használatakor nemigen veszik tudomásul így nem is jelzik a fogalom kapcsán idõközben bekövetkezett tartalmi differenciálódást. Ma ugyanis a terrorizmussal foglalkozó irodalom legalább három értelemben beszél az al-káidáról. Egyrészt továbbra is ezzel a névvel illeti az 1980-as évek elején Oszama bin Laden által megalakított terrorszervezetet, amely a tálib rendszer elleni 2001-es fegyveres fellépést követõen jelentõsen meggyengült, s amelynek megmaradt és újjászervezõdõ sejtjei és csoportjai tevékenységüket az elmúlt években elsõsorban Afganisztánra és Irakra, napjainkban pedig Afganisztánra és Nyugat-Pakisztánra összpontosítják. Egy ideje ugyancsak al-káidaként emlegetik azt a szélsõséges és militáns, franchise-szerû terrorista hálózatot, amely napjainkban elsõsorban Észak-Afrikában (Algéria, Egyiptom), illetve az arab világ egyes országaiban (Szaúd- Arábia, Jordánia, Jemen) aktív. A hálózatnak a különbözõ muzulmán közösségekben megtalálható sejtjeit és csoportjait sok esetben csupán a közös ellenség, a közös nyugatellenes ideológia és az azonos elkövetési módszer (összehangolt, egy idõben több helyen elkövetett robbantás) köti össze az Oszama bin Ladenféle al-káidával, de nem tartanak fenn vele feltétlenül szervezeti vagy személyes kapcsolatot. Végül miként már jeleztük az al-káida napjainkra olyan presztízsnövelõ reklámszlogenné vált, amelyre mindazon szélsõséges csoportok szívesen hivatkoznak, melyek vagy politikai népszerûséget és támogatást kívánnak szerezni a terrorizmusra fogékony muzulmán társadalmi rétegekben, vagy egyszerûen csak médianyilvánosságra, s ezáltal saját jelentõségük virtuális növelésére vágynak. Vagyis mint az a Der Spiegel címû folyóirat által szeptember 11-e hetedik évfordulója alkalmából megkérdezett terrorizmus-szakértõk véleményébõl is kiderül az al-káida az elmúlt hét év során kisebb-nagyobb terrorcsoportok egyfajta mozgalmává, szövetségévé vált. Olyan mozgalommá, illetve szövetséggé,
7 A HÓNAP TÉMÁJA 75 melynek tagjai szeptember 11. óta legalábbis az amerikai RAND Corporation szakértõi szerint a világ 18 országában 61 terrorcselekményt követtek el, 629 személy halálát okozva, 3041-et pedig megsebesítve. Az al-káida mozgalom tagjainak említett terrorcselekményei közül azonban csupán a júliusi londoni robbantások következtek be az EU területén belül. Bár az Egyesült Államok vezette terrorizmus elleni háborúban részt vevõ országok politikusai még napjainkban is sokat hivatkoznak a terrorizmusra, vannak már jelei annak is, hogy a politika a korábbiakhoz képest differenciáltabban közelíti meg a problémakört. Az európai országok jelentõs része például a szeptember 11. után újrafogalmazott nemzeti biztonsági stratégiájában, illetve ennek megfelelõ dokumentumában még elsõ helyen vagy az elsõk között (vagyis az egyik legnagyobb veszélyként) tüntette fel a terrorizmust. Paradox módon még azok is így például Csehország, Lengyelország, Litvánia, Magyarország, Szlovákia és Szlovénia, melyek a legkevésbé voltak kitéve e fenyegetésnek. Ráadásul sok más, az említett prioritáslistán szereplõ fenyegetéssel, potenciális fenyegetéssel vagy kockázattal szemben a terrorfenyegetettséget felettébb általános formában, az ok részletesebb kifejtése nélkül szerepeltették az említett dokumentumokban. Ezzel azt a benyomást keltik, hogy a legtöbb esetben sokkal inkább a nemzetközi elvárásoknak való megfelelés, egyfajta házi feladat jellegû teljesítési kényszer motiválta a szerzõket, s kevésbé az említett fenyegetésre vonatkozó konkrét vizsgálatok és elemzések eredményei. Az új magyar külkapcsolati stratégia ugyanakkor már érzékelteti, hogy a terrorizmus számos európai országtól eltérõ módon érinti Magyarországot, a készülõ nemzeti katonai stratégia pedig így fogalmaz: a globális biztonságot befolyásoló tényezõk közül a Magyar Köztársaság biztonságára potenciális fenyegetést jelent a terrorizmus. Terrortámadások végrehajtása elsõsorban a Magyar Honvédség válságkörzetekben szolgálatot teljesítõ erõi ellen valószínû. A változás jelének tekinthetõ a Scotland Yard júliusi azon bejelentése is, mely szerint a terrorizmus által jelentett fenyegetésnél is nagyobb gondot jelentenek London számára a késsel elkövetett gyilkosságok. A percepció változása a lakosság szintjén még szembetûnõbb: az amerikaiak 2008-ban már csak a tizedik helyre sorolják a terrorfenyegetést az Egyesült Államokat érintõ ügyek között, az európaiaknak pedig alig hét százaléka jelölte meg a terrorizmust a félelem legfõbb forrásaként. Terrorizmus és média Abban, hogy az al-káida mozgalommá válhatott, kulcsszerepe van a médiának, amelyhez az új típusú terrorizmust több értelemben is különleges és szoros kapcsolat fûzi. Egyrészt abban az értelemben, hogy e csoportok már a kommunikáció legmodernebb eszközeit (laptop, mobiltelefon, internet) használják fel tevékenységük során. Elég talán arra utalnunk, hogy míg 1997-ben csupán 12 ún. terrorista website-ot tartottak számon a terrorizmussal foglalkozó szakértõk, jelenleg az ilyen jellegû weboldalak száma már több ezer. A múlt század utolsó évtizedében a nemzetközi biztonságpolitika színpadára lépõ posztmodern terrorizmus képviselõi ma már gyakorlatilag a világhálón is képesek terrorista sejteket és merényleteket szervezni. Sõt, egyes
8 76 NEMZET ÉS BIZTONSÁG l OKTÓBER szakértõk szerint ma már önmagában a világháló is képes erre, vagyis a több ezer terroristahonlap úgy is képes dolgozni, hogy arról eredeti alkotóik nem is tudnak. Aki ugyanis napjainkban merényletet akar elkövetni, hosszabb-rövidebb keresgélés után már gyakorlatilag minden ehhez szükséges információt megtalál az interneten a házilag elkészíthetõ robbanószerek receptjeitõl kezdve a rejtõzködési és információvédelmi technikákon keresztül egészen a kiképzési útmutatókig (lásd például a The Mujjahedin Explosives Handbook vagy a The Encyclopedia of Jihad címû kiadványokat). A világháló jelentette virtuális infrastruktúra nem csupán globális kommunikációs csatornát biztosít, s nemcsak a személyes kapcsolatot teszi nélkülözhetõvé a különbözõ terroristák és terrorista csoportok között, hanem például a kereskedelmi forgalomban beszerezhetõ anyagokból és eszközökbõl összeállítható robbanószerek és szerkezetek elkészítésére vonatkozó kézikönyveivel lényegében kiiktathatóvá teszi a korábban említett hagyományos illegális fegyver- és robbanószerpiacokat is. Az al-káida típusú terrorcsoportok által az interneten folytatott propagandatevékenység, az ún. virtuális dzsihád is meglepõ újdonságokkal szolgált az elmúlt hét évben. Alig egy évvel az elsõ sokkoló, terroristák által készített kezdetleges felvételek interneten való megjelenését követõen Abu Muszab al-zarkavi Jama at al-tawhid wal-jihad nevû, Irakban tevékenykedõ csoportja június 29-én egy olyan, még a szakértõk által is professzionálisnak elismert 46 perces, 150 megabájtos, saját készítésû videófilmet tett fel a világhálóra az Irakban elkövetett merényletekrõl All Religion Will Be for Allah címmel, amilyennel korábban soha nem találkozhattunk. Az al-zarkavi-féle terrorszervezet által fenntartott honlapra látogatók például nem csupán azt dönthették el, hogy a film szélessávú vagy dial-up változatát töltik-e le, de megválaszthatták azt is, hogy a Windows Media vagy a RealPlayer lejátszóval nézik-e meg, vagy egyszerûen letöltik mobiltelefonjukra. Az al-káida típusú terrorizmus legismertebb figurái közül al- Zarkavi volt az elsõ, aki rendkívül tudatosan és Oszama bin Ladentõl, illetve Ajman Zavahiritõl eltérõen még az arab médiát is megkerülve, közvetlenül az interneten keresztül tette közzé egyre rendszeresebbé váló üzeneteit, többek között háromszor is felújított online magazinjában. Az al-káida típusú terrorizmusnak azonban mégsem az internet, hanem miként általában a modern terrorizmusnak a tömegmédia biztosítja a legnagyobb publicitást. Pontosan tisztában vannak ezzel a terrorista csoportok vezetõi is, akik merényleteik színhelyéül, illetve tárgyául éppen ezért már régóta lehetõség szerint olyan célpontokat választanak, melyek szimbolikájuk vagy jelentõségük miatt a nemzetközi média figyelmének középpontjában állnak. Az al- Káida által képviselt új típusú terrorizmus e tekintetben valójában csupán egyetlen újdonsággal szolgált: olyan merényleteket igyekszik elkövetni, amelyek nagyszámú halálos áldozattal járnak, s így cselekedeteik óhatatlanul a híradók elsõ számú hírévé lépnek elõ. Az azonban, hogy e merényleteket (például a World Trade Center, a Pentagon vagy Beszlán esetében), illetve annak következményeit (például Madridban és Londonban) breaking newsként, vagyis a merényletek elkövetésével szinte egy idõben látja a világ, már nem a terrorszervezetek, hanem napjaink televízióinak és televíziózásának
9 A HÓNAP TÉMÁJA 77 az érdeme szeptember 11. után számos szakértõ hívta fel a figyelmet arra, hogy paradox módon talán éppen a gyors tájékoztatásra hivatkozó televíziók teszik a legnagyobb szolgálatot a terroristáknak. Nevezetesen azzal, hogy a merényleteknek és következményeiknek, valamint a terrorista csoportok virtuális fenyegetéseinek repetitív bemutatásával generálják, illetve fenntartják nézõikben a terrorizmustól való félelmet, és irreálisan megnövelik a terrorcsoportok, a terroristák, illetve tevékenységük jelentõségét. Bár a nemzetközi média magatartása nem sokat változott, hét évvel a New York-i és washingtoni merényletek után a közvélemény-kutatások mint azt jeleztük nem erõsítik meg a korábbi szakértõi aggodalmakat. Mert bár kétségtelen, hogy az elmúlt néhány év során általában nõtt az elkövetett terrorcselekmények és áldozataik száma, azt azért korántsem állíthatjuk (különösen nem Európában és Amerikában), hogy a lakosság többségének biztonságérzetét a nem állami biztonságpolitikai szereplõk e csoportjai befolyásolnák a legerõteljesebben. Mindez persze korántsem jelenti azt, hogy a terrorizmussal összefüggésben az elmúlt hét év során ne tûntek fel volna nagyon komoly aggodalomra okot adó jelenségek. A július 7-i londoni merényletek melyek elkövetõi a másfélmilliós nagy-britanniai muzulmán kisebbség második generációs tagjai közül kerültek ki jó néhány szakértõ szerint például igen brutálisan kérdõjelezték meg a nyugati társadalmak eddig követett multikulturális társadalomszervezési gyakorlatát, súlyos és nehezen megválaszolható kérdések egész sorát vetve fel. Vajon jól mûködik-e az a társadalom, ahol az oktatási és szocializációs rendszer évtizedes tevékenységének eredményét még ha kis számban is felülírhatja egy néhány hónapos pakisztáni vallási kurzus? Vajon mi az oka annak, hogy a nyugati társadalmak bizonyos szöveteiben a multikulturális együttélés nem társadalmi integrációt, hanem társadalmi szegregációhoz vezetõ egymás mellett élést jelent? Vajon nem rejt-e ugyanolyan veszélyeket egy kisebbség önszegregációs törekvése, mint a kisebbségnek a többség általi szegregációja? Vajon miként érhetõ el, hogy az állam biztonságát szavatoló állampolgári lojalitás erõsebb legyen az egyéb (például vallási, nemzeti, etnikai vagy különbözõ politikai) identitások iránti lojalitásnál? A terrorizmus elleni küzdelemrõl: olykor tárgyalni kell Jóllehet a terrorizmus elleni fellépés írásunk elején említett felosztását terrorizmus-elhárítás, terrorizmus-felszámolás, következménykezelés elméletileg elfogadják a Magyarország szempontjából legrelevánsabb nemzetközi szervezetek, a gyakorlatban jelentõs különbségek mutathatók ki az Európai Unió és a NATO terrorizmusellenes politikájában. Mindenekelõtt látnunk kell azt, hogy bár a terrorizmusellenes küzdelem a fenyegetés jellegébõl fakadóan elismerten nemzetközi keretek között a leghatékonyabb, a tényleges fellépés legfõbb dimenziója még ma is a nemzetállami keret. Nem csupán azért, mert mind a NATO, mind pedig az Európai Unió második (külés biztonságpolitikai) és harmadik (bel- és igazságügyi) pillére kormányközi alapon mûködik, a szintén kormányközi ENSZ pedig politikailag erõsen megosztott a terrorizmus megítélését illetõen, hanem azért is, mert a terrorizmus által leginkább érintett, az ellene való küzdelemben legna-
10 78 NEMZET ÉS BIZTONSÁG l OKTÓBER gyobb tapasztalatot felhalmozó, a legfejlettebb védelmi szférával és védelmi intézményekkel rendelkezõ országok ma még nem szívesen osztják meg információikat és tapasztalataikat a küzdelembe újonnan bekapcsolódó országokkal. Márpedig az információ-megosztás kulcskérdés a terrorizmus elleni küzdelemben. Ami az Európai Unió terrorizmus elleni fellépését illeti, ez elsõsorban az Unión belüli és kívüli bûnmegelõzésre és bûnüldözésre, a terrorizmus finanszírozási lehetõségeinek felszámolására, a terrorakciók következményeinek elhárítására, valamint a terrorizmus táptalajául szolgáló jelenségek kezelésére koncentrál. Ezzel szemben a NATO terrorizmus elleni koncepciója a szervezet jellegének és az Egyesült Államok szervezeten belüli fokozottabb befolyásának megfelelõen a terrorizmussal szembeni katonai fellépésre összpontosít. Bár Washingtonnak ezt az egyoldalú megközelítését lényegében a terrorizmus elleni háború meghirdetésétõl kezdve komoly kritikák érik, ismereteink szerint eleddig egyetlen kritika sem volt oly erõteljes, mint a RAND Corporation 2008 júliusában megjelentetett Hogyan végzik a terrorcsoportok? (How Terrorist Groups End?) címû, 225 oldalas vaskos tanulmányában megfogalmazottak. Szerzõi Seth G. Jones és Martin C. Libicki az 1968 és 2006 között tevékenykedõ 648 terrorszervezet profilját, illetve történetét elsõsorban arra koncentrálva vizsgálták meg, hogyan fejezõdött be a csoportok és szervezetek tevékenysége, már ha egyáltalán befejezõdött. A terrorszervezetek profiljának megalkotásában a szerzõk a csoport méretét, gazdasági forrásait, a bázisul szolgáló állam jellegét, a csoport politikai irányultságát és az általa kitûzött célokat vizsgálták és kategorizálták. Méret tekintetében becsült taglétszámuk alapján tízes (pl. az közötti Vörös Hadsereg Frakció), százas (például az 1978-ban létrehozott Egyiptomi Iszlám Dzsihád), ezres (pl. az Oszama bin Laden vezette al-káida) és tízezres (pl. az között mûködõ Eritreai Felszabadítási Front) nagyságrendû csoportokat különböztetnek meg. Egy évre vetített gazdasági forrásaik alapján a Világbank klasszifikációs és számítási módszerét alkalmazva, illetve a terrorcsoport mûködésének utolsó évét alapul véve alacsony bevételû (875 dollár vagy annál kevesebb), alsó-közepes bevételû ( dollár közötti), felsõközepes bevételû ( dollár), és magas bevételû (10725 dollár vagy annál több) terrorszervezeteket különböztetnek meg. A terrorista csoportok bázisául szolgáló államok politikai berendezkedésének minõsítésénél a szerzõk a Freedom House vizsgálati módszereit és közismert beosztását vették át, szabad, részben szabad, nem szabad országokra osztva a szóban forgó államokat. A terrorcsoportok politikai irányultságára vonatkozóan vallási, baloldali, nemzeti, illetve jobboldali kategóriákkal dolgoztak, míg politikai céljaikat az alábbi csoportokba sorolták: rendszerváltás, területi változás, politika megváltoztatása, birodalom létrehozása, társadalmi forradalom, illetve a status quo fenntartása. Végül a megszûnésükre vonatkozóan az alábbi kategóriákat állították fel: rendõrségi és titkosszolgálati módszerekkel felszámolt, szétforgácsolódott, politikai eszközökkel felszámolt, gyõztesként felszámolódott, s végül katonai eszközökkel felszámolt terrorcsoportok. A How Terrorist Groups End? éppen a terrorcsoportok megszûnése tekintetében
11 A HÓNAP TÉMÁJA 79 fogalmaz meg a jelenlegi washingtoni adminisztráció szemléletétõl erõsen eltérõ következtetéseket. Az 1968 és 2006 között mûködött 648 terrorcsoport közül idõközben megszûnt 404-bõl ugyanis 136 forgácsolódott szét önmagától, 114-et számoltak fel politikai eszközökkel (tárgyalás, illetve a normál politikai életbe való bevonás révén), 107-et rendõrségi és titkosszolgálati eszközökkel (vezetõik letartóztatása vagy meggyilkolása révén). 27 csoport aratott gyõzelmet (vagyis úgy szûnt meg, hogy követelései és céljai teljesültek), s csupán 20-at sikerült felszámolni katonai erõvel. Ez azt jelenti, hogy a tevékenységüket befejezõ terrorszervezetek (268) 43 százaléka politikai folyamat, 40 százaléka pedig a rendõri és titkosszolgálati módszerek hatékony alkalmazásának eredményeként szûnt meg. Tíz százalékukat minden törekvés ellenére sem sikerült legyõzni, s csupán hét százalékukat számolták fel azzal a módszerrel, melyet jelenleg az Egyesült Államok például az al- Káidával szemben leginkább favorizál. Jones és Libicki azt is hangsúlyozza, hogy a politikai eszközökkel való felszámolás elsõsorban azoknak a terrorszervezeteknek az esetében volt sikeres, amelyek korlátozott célokkal és követelésekkel léptek fel, amiket erõszakos akciók elkövetése nélkül (vagyis csupán fenyegetéssel párosítva) fogalmazták meg, illetve akkor, ha sikerült tárgyalásokat kezdeményezni a kormányzat és a terrorista csoport között. A terrorcsoportok felszámolása természetesen nem nélkülözheti az erõszakot sem, de Jones és Libicki vizsgálatai egyértelmûvé teszik, hogy e tekintetben a rendõrségi és titkosszolgálati eszközök a leghatékonyabbak. Elsõsorban azért, mert e szervezetek jobban képzettek és felkészültebbek az információszerzés és a helyi viszonyok jobb ismerete révén a terrorcsoportok felszámolása terén, mint a külsõ biztonság szavatolására szakosodott haderõk. Utóbbiak a nagyobb, jól felfegyverzett és jól szervezett terrorista csoportok ellen vethetõk be sikerrel, de ebben az esetben is inkább csak kiegészítõ jelleggel. A RAND elemzésébõl az is kiderül, hogy a vallási terrorszervezetek felszámolására jóval hosszabb idõre van szükség, mint az egyéb csoportok esetében: míg az 1968 óta létezõ összes terrorszervezet 62 százaléka szûnt meg 2006-ig, a vallási terrorszervezeteknek csupán a 32 százaléka. Igaz ugyanakkor, hogy a vallási terrorszervezetek ritkán érik el kitûzött céljaikat, az 1968 óta megszûntek közül például egyetlenegy sem. Az elemzés kimutatásai szerint szignifikáns összefüggés mutatható ki a terrorszervezetek nagysága tekintetében: a vizsgált idõszakban a tízezres nagyságrendû csoportok 25 százaléka került ki gyõztesen a kormányzattal folytatott harcból, míg az ezer fõnél kisebbek esetében ez jóval ritkább. A tanulmány szerint nem mutatható ki ugyanakkor összefüggés a terrorcsoportok ideológiai motivációja, gazdasági forrásainak nagysága, bázisuk politikai jellege, illetve élettartamuk között. Az élettartam inkább a nagysággal hozható összefüggésbe: a nagyobb létszámú csoportok hosszabb ideig maradnak fenn, mint a kisebb létszámúak. Végül igen tanulságosnak tûnik a terrorizmusellenes küzdelem szempontjából azon terrorcsoportok sorsa is, melyek a fenyegetésen túl erõszakhoz is folyamodtak: ezek 50 százaléka ugyanis a kormányokkal való tárgyalások eredményeként szûnt meg, 25 százalékuk gyõzelmet aratott, 19 százalékukat pedig fegyveres úton számolták fel. Bár a How Terrorist Groups End? címû tanulmányból a fentieknél jóval több tanulság is levonható, annak jelzésére talán
12 80 NEMZET ÉS BIZTONSÁG l OKTÓBER elégségesek az általunk kiemelt gondolatok is, hogy a terrorizmus elleni küzdelemhez elengedhetetlen a problémakör eddigieknél jóval differenciáltabb megközelítése. Még akkor is, ha ennek eredményeként olyan eleddig a politikusok által hivatalosan tabunak tekintett elveket kell majd nyilvánosan megkérdõjelezni, sõt idõnként megtagadni is, mint a terroristákkal soha nem tárgyalunk. n Irodalom Finel, Bernard I. Gell, Holly Crystal: Are We Winning? Measuring Progress in the Struggle Against Violent Jihadism. American Security Project, September 2008, Report. Jones, Seth G. Libicki, Martin M.: How Terrorist Groups End? Lesson for Countering al Qa ida. Santa Monica, 2008, RAND Corporation, 225 o. Musharbash, Yassin: Seven Years after 9/11. How Dangerous Is Al-Qaida? Der Spiegel, szeptember 11. Tálas Péter (szerk.): A terrorizmus anatómiája. Budapest, 2006, Zrínyi, 223 o. Tálas Péter (szerk.): Válaszok a terrorizmusra, avagy van-e út az afganisztáni vadászattól a fenntartható globalizációig? Budapest, 2002, SVKH-Chartapress, 360 o. Tálas Péter (szerk.): Válaszok a terrorizmusra II. A politikai marketing csapdájában. Budapest, 2006, Mágustúdió, 335 o. TE-SAT EU Terrorism Situation and Trend Report. Hague, Europol, TE-SAT EU Terrorism Situation and Trend Report. Hague, Europol, The Terrorism Index The Foreign Policy, September October US War on Terror Has Not Weakened al Qaeda. Says Global Poll.
A nemzetközi terrorizmus és a szervezett bűnözés hatása a nemzetközi biztonságra és Magyarország biztonságára
Tálas Péter A nemzetközi terrorizmus és a szervezett bűnözés hatása a nemzetközi biztonságra és Magyarország biztonságára Tartalom 1. Bevezetés (1. oldal) 1.1. Módszertani problémák (1. oldal) 1.2. Definíciós
ZMNE STRATÉGIAI VÉDELMI KUTATÓ KÖZPONT ELEMZÉSEK 2004/3 1241 Budapest Pf: 181 Tel: 432-90-92 Fax: 432-90-58
ZMNE STRATÉGIAI VÉDELMI KUTATÓ KÖZPONT ELEMZÉSEK 2004/3 1241 Budapest Pf: 181 Tel: 432-90-92 Fax: 432-90-58 A terrorizmus elleni küzdelem fogalmi és tartalmi keretei, különös tekintettel annak katonai
Ahét és félmilliós Svájcban meglehetõsen
NB10_bel.qxd 2009.12.09 9:43 du. Page 85 KITEKINTÕ 85 Tálas Péter A terrorfenyegetettségrõl egy népszavazás ürügyén Ahét és félmilliós Svájcban meglehetõsen magas mintegy 22 százalék a külföldiek aránya,
Európa terrorfenyegetettségérõl a számok tükrében
76 Tálas Péter Európa terrorfenyegetettségérõl a számok tükrében Az amerikai és brit hírszerzõ szolgálatok 2010. szeptember végi közlése szerint az Európában élõ szélsõséges iszlámisták a 2008. novemberi,
A terrorfenyegetettségrõl a számok tükrében
A HÓNAP TÉMÁJA 83 Tálas Péter A terrorfenyegetettségrõl a számok tükrében Bár a politikai terrorizmus az ókortól végigkísérte az emberiség történetét, fenyegetését a nyugati világ csupán a 2001. szeptember
ZMNE STRATÉGIAI VÉDELMI KUTATÓ KÖZPONT ELEMZÉSEK 2011/7 1241 Budapest Pf: 181 Tel: 432-90-92 Fax: 432-90-58 www.svki.zmne.hu
ZMNE STRATÉGIAI VÉDELMI KUTATÓ KÖZPONT ELEMZÉSEK 2011/7 1241 Budapest Pf: 181 Tel: 432-90-92 Fax: 432-90-58 www.svki.zmne.hu A terrorfenyegetettségről a számok tükrében A világ a 2001. szeptember 11-i
ZMNE STRATÉGIAI VÉDELMI KUTATÓ KÖZPONT ELEMZÉSEK 2011/ Budapest Pf: 181 Tel: Fax:
NKE STRATÉGIAI VÉDELMI KUTATÓKÖZPONT ELEMZÉSEK 2012/9 1581 Budapest Pf: 15 Tel: 432-90-92 Fax: 432-90-58 e-mail: svkk@uni-nke.
NKE STRATÉGIAI VÉDELMI KUTATÓKÖZPONT ELEMZÉSEK 2012/9 1581 Budapest Pf: 15 Tel: 432-90-92 Fax: 432-90-58 e-mail: svkk@uni-nke.hu ISSN 2063-4862 A világ terrorfenyegetettségének alakulása 2004 és 2011 között
AKCS EU KÖZÖS PARLAMENTI KÖZGYŰLÉS. Politikai Ügyek Bizottsága JELENTÉSTERVEZET
AKCS EU KÖZÖS PARLAMENTI KÖZGYŰLÉS Politikai Ügyek Bizottsága 30.10.2013 JELENTÉSTERVEZET a terrorizmus világméretű terjedéséről: az internet és a közösségi hálózatok szerepe Társelőadók: Moses Y. Kollie
Mit gondol Európa? Mit érez Magyarország? 2016 tavaszán a Pew Research Center globális attitűd-kutatást végzett, hazánkban 1005 fő személyes lekérdezésével igyekezett választ találni az európai társadalmak
FÉLÜNK-E A FARKASTÓL? A MAGYAR ÁLLAMPOLGÁROK BIZTONSÁGÉRZET- ÉNEK VIZSGÁLATA, ATTITUDJEI, VÉLEMÉNYE A NEMZETKÖZI TERRORIZMUSRÓL.
Gosi Mariann FÉLÜNK-E A FARKASTÓL? A MAGYAR ÁLLAMPOLGÁROK BIZTONSÁGÉRZET- ÉNEK VIZSGÁLATA, ATTITUDJEI, VÉLEMÉNYE A NEMZETKÖZI TERRORIZMUSRÓL Az európaiak még mindig nem vették tudomásul, hogy milyen komoly
AZ ISZLÁM ÁLLAM. Tálas Péter NKE NIT SVKK talas.peter@uni-nke.hu
AZ ISZLÁM ÁLLAM Tálas Péter NKE NIT SVKK talas.peter@uni-nke.hu Az iszlám állam 2003-2011 iraki háború Ellenállás 2003-tól különböző csoportok/milíciák Paul Bremer Baásztalanítás programja Szunnita és
A terrorizmus nemzetbiztonsági aspektusai (különös tekintettel a magyarországi vonatkozásokra is) 1. Várhalmi Miklós 2009.04.10.
A terrorizmus nemzetbiztonsági aspektusai (különös tekintettel a magyarországi vonatkozásokra is) 1 Várhalmi Miklós 2009.04.10. 1. Bevezetés 2 A terrorizmus elleni harc problémáival foglalkozó hazai és
NKE STRATÉGIAI VÉDELMI KUTATÓKÖZPONT NÉZŐPONTOK 2012/3 1581 Budapest Pf: 15 Tel: 432-90-92 Fax: 432-90-58 e-mail: svkk@uni-nke.
NKE STRATÉGIAI VÉDELMI KUTATÓKÖZPONT NÉZŐPONTOK 2012/3 1581 Budapest Pf: 15 Tel: 432-90-92 Fax: 432-90-58 e-mail: svkk@uni-nke.hu ISSN 2063-4862 Az Európai Unió terrorfenyegetettsége a TE-SAT 2012 jelentés
SZKA_210_46. Terroristák kommandósok
SZKA_210_46 Terroristák kommandósok TANULÓI TERRORISTÁK KOMMANDÓSOK 10. ÉVFOLYAM 551 46/1 A TERRORIZMUS A MODERN VILÁGBAN SZEMELVÉNY A tradicionális társadalmi rendhez viszonyítva a modern társadalmak
Németország terrorfenyegetettsége
NB10_02_bel.qxd 2010.03.10 6:43 du. Page 85 KITEKINTÕ 85 Czinki Eszter Répássy Krisztián Németország terrorfenyegetettsége A terrorizmus jelentette fenyegetés az Egyesült Államok után Európa államaiban
A terror új arca. Terrorizmus és a terrorizmus elleni küzdelem. Csányi István. Publio kiadó. Minden jog fenntartva! A szerző: Csányi István
A terror új arca Terrorizmus és a terrorizmus elleni küzdelem Csányi István 2014 Publio kiadó Minden jog fenntartva! A szerző: Csányi István Nemzetközi kapcsolatok szakértő, Nemzetbiztonság és biztonságpolitikai
Változunk és változtatunk: A Nemzeti Média- és Hírközlési Hatóság szerepe a gyermekvédelemben
Változunk és változtatunk: A Nemzeti Média- és Hírközlési Hatóság szerepe a gyermekvédelemben Szalai Annamária elnök 2010. 09. 21. A 15-24 éves korosztály 84 százaléka rendszeresen internetezik Internetezési
VÁLSÁGKÖRZETEK KATONAFÖLDRAJZI ÉRTÉKELÉSE A VÁLSÁGKÖRZETEK KIALAKULÁSA. Dr. DOBI JÓZSEF nyá. alezredes, egyetemi docens
Dr. DOBI JÓZSEF nyá. alezredes, egyetemi docens VÁLSÁGKÖRZETEK KATONAFÖLDRAJZI ÉRTÉKELÉSE A VÁLSÁGKÖRZETEK KIALAKULÁSA A II. világháborút követő évtizedek, a bipoláris világrendszer évtizedei amelyek során
Az európai biztonság- és védelempolitika néhány elméleti-gyakorlati vetülete. Vincze Hajnalka
Az európai biztonság- és védelempolitika néhány elméleti-gyakorlati vetülete Vincze Hajnalka Az uniós védelempolitika tartalmi-egzisztenciális és gyakorlati-megvalósításbeli vetületei közti szoros kötelék
Jelkép és jelkép,
A HÓNAP TÉMÁJA 77 Tálas Péter Jelkép és jelkép, 2001 2011 Május elsejérõl másodikára virradóan csaknem tíz évvel a World Trade Center tornyainak összeomlása után a pakisztáni Abbottábádban az amerikai
Alba Radar. 9. hullám
Alba Radar Lakossági közvélemény-kutatási program Székesfehérváron 9. hullám Lakossági vélemények a 9/11 terrortámadás évfordulója kapcsán 2011. szeptember 9. Készítette: Domokos Tamás tdomokos@echomail.hu
VÁRHATÓ VILÁGPOLITIKAI TENDENCIÁK 2012-BEN
KIS-BENEDEK JÓZSEF VÁRHATÓ VILÁGPOLITIKAI TENDENCIÁK 2012-BEN A 2012-es év várhatóan nem hoz radikális változást a világgazdaságban és a világpolitikában, meglepetésekkel azonban számolni kell. A gazdasági
Valki László A szeptember 11-i terrortámadás és a nemzetközi jog
Valki László A szeptember 11-i terrortámadás és a nemzetközi jog Nem sokkal a szeptember 11-i terrortámadások után néhány neves nyugat-európai nemzetközi jogász papírra vagy honlapra 1 vetette első véleményét
Terrorfenyegetettséggel kapcsolatos előadás résztvevőinek a köszöntése
1/7 Terrorfenyegetettséggel kapcsolatos előadás résztvevőinek a köszöntése 2015.06.24. Nagy szeretettel és tisztelettel köszöntöm a terrorizmussal kapcsolatos tájékoztató és felkészítő előadáson - ezen
9/11 hatása kül- és biztonságpolitikai helyzetünkre
11 Marton Péter 9/11 hatása kül- és biztonságpolitikai helyzetünkre Hazánk 2001. szeptember 11-ét követõen ahogyan azelõtt is elsõsorban közvetetten volt érdekelt abban, hogy a terrorizmus elleni globális
Európai Parlament 2014-2019 Plenárisülés-dokumentum B8-0045/2016 13.1.2016 ÁLLÁSFOGLALÁSI INDÍTVÁNY benyújtva a Bizottság alelnöke/az Unió külügyi és biztonságpolitikai főképviselője nyilatkozatát követően
P7_TA-PROV(2013)0060 Orvosi segítséget nyújtókat ért közelmúltbeli támadások Pakisztánban
P7_TA-PROV(2013)0060 Orvosi segítséget nyújtókat ért közelmúltbeli támadások Pakisztánban Az Európai Parlament 2013. február 7-i állásfoglalása a közelmúltban segélyszervezetek egészségügyi alkalmazottai
A LÉGI UTÁNTÖLTÉS ÉS A TERRORIZMUS ELLENI HARC KAPCSOLATA, KÖVETELMÉNYEI AZ EGYÜTTMUKÖDÉS MÓDSZEREINEK MEGVÁLTOZTATÁSA, SZÜKSÉGESSÉGE
Lorinczy Szabolcs mk. ornagy A LÉGI UTÁNTÖLTÉS ÉS A TERRORIZMUS ELLENI HARC KAPCSOLATA, KÖVETELMÉNYEI AZ EGYÜTTMUKÖDÉS MÓDSZEREINEK MEGVÁLTOZTATÁSA, SZÜKSÉGESSÉGE Az 1995 júliusában elkövetett szrebrenyicai
Egy protest mozgalom az Egyesült Államokban
Paár Ádám Egy protest mozgalom az Egyesült Államokban A Republikánus Párt konzervatív hátországában szerveződő, azonban a republikánusoktól független Tea Party mozgalom sikeres szereplése a májusi szenátusi
Terror és öngyilkos merényletek: Az iszlám szemszögébõl
Terror és öngyilkos merényletek: Az iszlám szemszögébõl Az esszék írói M. FetHullah Gülen iszlámtudós, kiemelkedő egyéniség a vallásközti párbeszéd és az oktatás fejlesztésének területein. Dr Ibrahim Canan
Barcelonai Folyamat 10.
Az Euro-mediterrán Partnerség és a kultúra 40. Kultúrák közötti párbeszéd vagy a gazdasági érdekek újabb fajta megnyilvánulása? - az Euro-mediterrán Partnerség és a kultúra A mediterrán régió nagy és kiegészítő
HELYI KONFLIKTUSOK AZ ÍROTT MÉDIÁBAN
SZAK Andrea HELYI KONFLIKTUSOK AZ ÍROTT MÉDIÁBAN LOCAL CONFLICTS IN THE PRESS A tanulmány a tartalomelemzés módszertanával vizsgálja az írott sajtóban megjelent 2004-es koszovói konfliktus, s egyben vizsgálja
Adigitális mûsorszórás magyarországi hatásának elõrejelzése több pillérre kell,
Kováts Ildikó INFORMÁCIÓS TÁRSADALOM, EMBERI TÉNYEZÕ, CIVIL TÁRSADALOM, MÉDIA ADALÉKOK A MAGYARORSZÁGI DIGITÁLIS MÛSORSZÓRÁS ELÕREJELZÉSÉHEZ Bevezetõ Adigitális mûsorszórás magyarországi hatásának elõrejelzése
TÁRSADALOM A távmunka és a távdolgozók jellemzői Tárgyszavak: foglalkoztatás; humánerőforrás; információtechnológia; munkahely; távmunka trend. Bevezetés A távmunka képlékeny meghatározása arra enged következtetni,
A 21. század hadviselésének néhány fõbb jellemzõje
Ronkovics József A 21. század hadviselésének néhány fõbb jellemzõje A szerzõ rövid cikkében, kiindulva a 21. század valószínû kihívásaiból, felvázolja a jövõ hadviselésének lehetséges formáit, fontosabb
Népakarat kinyilvánítása
Tolmács Önkormányzata Hajnis Ferenc Polgármester Úr részére Tisztelt Polgármester Úr! Ezzel a levéllel Nógrád megye 88, Magyarország hozzávetőlegesen 2500 polgármesterét keresem meg. A levelet tájékoztatásul
IZRAELI HÍRLEVÉL. Szerkeszti: Halmos László makojeruzsalem@gmail.com SKYPE: halmos.laszlo
IZRAELI HÍRLEVÉL א גּ ר ת מ י ש ר א ל Newsletter Israeli Szerkeszti: Halmos László makojeruzsalem@gmail.com SKYPE: halmos.laszlo 2009. január 5, hétfő A friss információk az izraeli televízió- és rádióállomásoktól,
A menekültügy képe a magyar sajtóban
A menekültügy képe a magyar sajtóban A Népszabadságban és Magyar Nemzetben 005-ben megjelent cikkek elemzése Dr. Vicsek Lilla (Budapesti Corvinus Egyetem KROLIFY Vélemény- és Szervezetkutató Intézet),
Részfejezetek egy Nemzetbiztonsági Stratégia elkészítéséhez (forrásmunkák felhasználásával összeállította Várhalmi Miklós, 2001)
Részfejezetek egy Nemzetbiztonsági Stratégia elkészítéséhez (forrásmunkák felhasználásával összeállította Várhalmi Miklós, 2001) 1. A nemzetbiztonsági tevékenység helye, szerepe, aránya a nemzeti védelmi
Az al-káida és testvérszervezeteinek elõretörése a Maghreb-térségben
15 Nagy Mihály Az al-káida és testvérszervezeteinek elõretörése a Maghreb-térségben Oszama bin Laden május elejei halálát követõen a szakértõket és a nemzetközi közvéleményt leginkább az a kérdés foglalkoztatja,
Az amerikai külpolitika és az elnökjelöltek programjai
BIZTONSÁGPOLITIKA 3 Varga Gergely Az amerikai külpolitika és az elnökjelöltek programjai Jelen írásunk szerzõje a Nemzet és Biztonság szeptemberi számában már foglalkozott a 2008. november 4-i elnökválasztást